други органи, като например комитети за мониторинг, оправомощени органи и междинни звена, когато е приложимо, както и съответните координиращи структури за AKIS, длъжностните лица за комуникация относно плана по ОСП и мрежите по ОСП на тези длъжностни лица съгласно член 48 от Регламент (ЕС) 2021/1060. Също така се уточнява ролята на оправомощените органи и междинните звена;
 б)
 кратко описание на създаването и организацията на компетентния орган;
 в)
 когато прилагането на финансови инструменти е делегирано на регионални органи — описание на договореностите за управление на операцията с финансов инструмент (делегиране на задачи на управителния орган и разплащателната агенция, като например избор на бенефициер, отчитане, плащания, контрол).
 7.2. Описание на системите за мониторинг и докладване
 Кратко описание на системите за мониторинг и докладване, които са установени с оглед на записването, поддържането, управлението и докладването на информацията, необходима за оценка на изпълнението на стратегическия план по ОСП, включително системата за докладване, въведена за целите на годишния доклад за качеството на изпълнението съгласно член 134 от Регламент (ЕС) 2021/2115.
 7.3. Информация за системите за контрол и санкции
 а)
 ИСАК
 Информацията за ИСАК трябва да включва:
 i)
 спецификации за обхвата, по-специално дали се използва за лозаро-винарския сектор, както е посочено в член 65 от Регламент (ЕС) 2021/2115, и за предварителните условия;
 ii)
 определение на земеделски парцел, включително земеделска земя, когато е приложимо;
 iii)
 потвърждение за функционирането на ИСАК от 1 януари 2023 г. и за изпълнението на изискванията, посочени в дял IV, глава II от Регламент (ЕС) 2021/2116 на Европейския парламент и на Съвета (9);
 iv)
 информация за системата (или системите) за идентификация и регистрация на животни, посочени в член 65, параграф 4, буква в) и член 66, параграф 1, буква ж) от Регламент (ЕС) 2021/2116;
 v)
 дали се прилага автоматизирана система за подаване на искания;
 vi)
 описание на системата (или системите) за контрол и санкции, като се обяснява по-специално дали в нея са включени систематични проверки, насочени и към области, в които рискът от грешки е най-висок, и как равнището на проверките гарантира ефективно управление на рисковете съгласно член 60, параграф 1 от Регламент (ЕС) 2021/2116. Информацията също така обхваща предвидените санкции за неспазване на критериите за допустимост за интервенции, определени в стратегическия план по ОСП. Ако за различните интервенции се прилагат различни системи за контрол и санкции, се предоставя информация за всяка от системите.
 По преценка на държавата членка може да се представи допълнителна информация относно системата за идентификация на земеделски парцели, системата за геопространствени заявления и системата за заявления въз основа на броя на животните, както и за системата за мониторинг на площите.
 б)
 Система за контрол и санкции за интервенции, които не са обхванати от ИСАК
 За интервенциите на ЕФГЗ и ЕЗФРСР, които не са обхванати от ИСАК, информацията трябва да включва:
 i)
 кратко описание на системата за санкции в съответствие с принципите на ефективност, пропорционалност и възпиращ ефект;
 ii)
 кратко описание на системата (или системите) за контрол, включително особености на финансовите инструменти, когато е приложимо;
 iii)
 кратко обяснение на начина, по който се осигурява спазване на правилата за обществени поръчки.
